stanford-oval/wikipedia huggingface dataset:
The Fall (להקה)
הערות שוליים

↑  "Group Members, Guests and Producers (A-Z) - Page 1". The Fall Online. נבדק ב-7 באוגוסט 2023. {{cite web}}:  (עזרה)
↑  "Dave Simpson – The Fallen". Thefallenbook.co.uk. אורכב מ-המקור ב-9 בספטמבר 2011. נבדק ב-9 ביולי 2011. {{cite web}}:  (עזרה)
↑  Huey, Steve. "Mark E. Smith – Music Biography, Credits and Discography : AllMusic". AllMusic. נבדק ב-25 במאי 2013. {{cite web}}:  (עזרה)
↑  Huey, Steve. "Mark E. Smith – Music Biography, Credits and Discography: AllMusic". AllMusic. נבדק ב-25 בינואר 2018. {{cite web}}:  (עזרה)
↑  O'Hagan, Sean (16 בינואר 2005). "He's Still the Fall Guy | Film | The Observer". guardian.co.uk. נבדק ב-25 במאי 2013. {{cite web}}:  (עזרה)
↑  "The Fall Gigography | 1977". thefall.org. נבדק ב-25 במאי 2013. {{cite web}}:  (עזרה)
↑  Reynolds 2006, p. 193.
1 2 3 4 5  "The Fall Online – Biography". visi.com/fall. אורכב מ-המקור ב-26 בספטמבר 2013. נבדק ב-25 במאי 2013. {{cite web}}:  (עזרה)
1 2  Eslea, Daryl (2004). Dragnet (CD sleevenotes).
1 2  Raggett, Ned. "Live at the Witch Trials – The Fall : Songs, Reviews, Credits, Awards : AllMusic". AllMusic. AllRovi. נבדק ב-25 במאי 2013. {{cite web}}:  (עזרה)
↑  Sutton, Michael. "The Blue Orchids – Music Biography, Credits and Discography : AllMusic". AllMusic. AllRovi. נבדק ב-25 במאי 2013. {{cite web}}:  (עזרה)
↑  Wolstencroft, Simon (13 בנובמבר 2014). You Can Drum But You Can't Hide. Stata books. ISBN 9780957369078. אורכב מ-המקור ב-24 בספטמבר 2015. נבדק ב-6 באוגוסט 2015. {{cite book}}:  (עזרה)
↑  Jones, Sasha-Frere."Mark E. Smith’s Mantras of Disdain". Village Voice, 25 January 2018. Retrieved 27 January 2018
↑  Kaplan, Ilana. "Mark E. Smith dead: Eight of The Fall's best tracks". The Independent, 25 January 2018. Retrieved 27 January 2018
↑  Robertson, Sandy."Hex Enduction". Sounds, 8 May 1982. Retrieved 4 October 2015
↑  Erlewine, Stephen Thomas. "The Fall – Music Biography, Credits and Discography : AllMusic". AllMusic. נבדק ב-25 במאי 2013. {{cite web}}:  (עזרה)
| --- | --- |
בקרת זהויות :  NLI: 987007376903305171  BIBSYS: 11010018  BnF: cb13903423m (data)  GND: 10279724-9  ISNI: 0000 0001 2238 5560  LCCN: n91099092  MusicBrainz: d5da1841-9bc8-4813-9f89-11098090148e  NKC: xx0060230  SUDOC: 161205909  VIAF: 130322967   WorldCat (עם VIAF): 130322967 
מארק אי' סמית ביפן
מארק אי סמית' בהופעה חיה, 2008
Short n' Sweet Tour

Short n' Sweet Tour הוא סיבוב ההופעות החמישי והראשון באולמות גדולים של הזמרת והשחקנית האמריקאית סברינה קרפנטר. סיבוב ההופעות התחיל ב-23 בספטמבר 2024 בקולומבוס, אוהיו, ארצות הברית ומתוכנן להסתיים ב-26 במרץ 2025 במילאנו, איטליה וכולל 47 הופעות.
סיבוב ההופעות נועד לקדם את אלבום האולפן השישי של קרפנטר, Short n' Sweet, שיצא לאור ב-23 באוגוסט 2024. סיבוב ההופעות מציג את השירים מהאלבום, לצד להיטים קודמים, ומדגיש את התפתחותה האמנותית של קרפנטר. ההופעות כוללות עיצוב במה מרשים, תלבושות ייחודיות וביצועים חיים המשלבים כוריאוגרפיה ואינטראקציה עם הקהל. הסיבוב זכה לביקורות חיוביות על האנרגיה והמקצועיות של קרפנטר.
רקע ויצירה

קרפנטר התפרסמה לראשונה בתפקידה בסדרת הטלוויזיה של ערוץ דיסני "העולם של ריילי" (2014–2017). לאחר מכן, חתמה על חוזה עם חברת התקליטים הוליווד רקורדס והוציאה מספר אלבומים, ביניהם Eyes Wide Open (2015),‏ Evolution (2016),‏ "Singular: Act I" (2018) ו-"Singular: Act II" (2019). בשנת 2021 עברה לחברת איילנד רקורדס והוציאה את האלבום Emails I Can't Send (2022), שהציג סגנון בוגר ואישי יותר. האלבום Short n' Sweet, ממשיך את ההתפתחות המוזיקלית שלה ומשלב אלמנטים של פופ, R&B ודאנס. השיר "Please Please Please" מתוך האלבום הגיע למקום הראשון במצעד הבילבורד הוט 100, והשיר "Espresso" הגיע למקום השלישי, הישג שהפך את לקרפנטר לזמרת הראשונה עם שני שירים בעשירייה הפותחת בו-זמנית, מבלי שהיו לה להיטים קודמים במצעד זה. חצי מהאלבום הופק על ידי ג'ק אנטונוף, עם שיתוף פעולה נוסף עם ג'וליאן בונטה.
מכירת הכרטיסים הכללית לסיבוב ההופעות החלה ב-26 ביולי 2024, כשקדמו לכך מכירות מוקדמות ב-23 וב-24 ביולי עבור לקוחות Priority וכאלו שהזמינו את האלבום מראש. מכירת הכרטיסים מתבצעת דרך אתרים כמו טיקטמאסטר. המחירים נעים בין 58 אירו לכרטיסים הזולים ביותר, אך בעקבות ביקוש גבוה חלק מהכרטיסים נמכרים גם ב-200 אירו ומעלה. התעוררה ביקורת ברשתות החברתיות על מחירי הכרטיסים הגבוהים, במיוחד לאחר שמכירות מוקדמות כללו כרטיסים שהגיעו למחירים גבוהים מאוד, מה שגרם לאכזבה בקרב חלק מהמעריצים. קיימות חבילות VIP הזמינות עבור הופעות בבירמינגהם, לונדון ומנצ'סטר הכוללות כניסה נפרדת, מושבים פרימיום, גישה לטרקלין פרטי, שירותים פרטיים וחדרי שמירת חפצים.
מהלך המופע

סיבוב ההופעות מתאפיין בהפקה מרשימה הכוללת עיצוב במה, תלבושות, וידאו ומולטימדיה, עם מעורבות של אנשי מקצוע מובילים בתחומם. ההופעה עוצבה כ"בית משחקים" של קרפנטר בהשראת תוכניות טלוויזיה משנות ה-70, עם דגש על פנטזיה, פלרטטנות ורטרו. הבמה כוללת רהיטים בצורת לב, אזורי ישיבה, מראות ואסלה מעוצבים בצורת לב, גרם מדרגות כפול, אח בסגנון אמצע המאה ה-20 ומיטה עגולה. פלטפורמה בצורת לב אפשרה לקרפנטר להתרומם מעל הקהל בזמן ביצוע השיר "Juno". העיצוב כלל אביזרי מצלמות טלוויזיה בסגנון וינטג', כדי לתת תחושת שידור טלוויזיוני בשם "Short n' Sweet TV". התלבושות עוצבו על ידי הסטייליסט ג'ארד אלנר כדי לשקף את האישיות הנשית והפלרטטנית של קרפנטר, תוך שימוש בבגדים נועזים וחשופים. התלבושות כוללות עיצובים מותאמים אישית של ויקטוריה'ס סיקרט, Patou, ו-Ludovic de Saint Sernin. המופע מחולק לשלושה חלקים, כשבכל חלק קרפנטר לבושה בתלבושת אחרת, כשכולן מדגישות נשיות משוחררת, עם שילוב של תחרה, קריסטלים, ואלמנטים של רטרו. כל תלבושת מותאמת במיוחד כדי לתמוך במופע, בהתאם לכל אחד מהחלקים:
חלק ראשון: The Short n' Sweet Show – קרפנטר לובשת סדרת בגד גוף עם מחוך מונוכרומי בעיצוב של ויקטוריה'ס סיקרט, בצבעים כמו צהוב, ורוד, תכלת ואדום עז. כל בגד גוף מלווה בחגורות ביריות מותאמות וגרביונים מותאמים בעיצוב מותאם מאת Phantasy, עם ביטויים שובבים בהשראת שיריה של קרפנטר. הקורסטים כוללים נשיקות משובצות באבני חן באזור המותן. קרפנטר שילבה ביטויים פרובוקטיביים בשיר "Bed Chem", שכללו סצנה שבה גבר מצוות ההפקה נכנס עם מצלמת וידאו והאורות כבים בהדרגה כשהיא מסירה את בגדיה מאחורי וילון שקוף.
חלק שני: Sabrina After Dark – בגד גוף ארוך עם תחרה שחורה מאת Patou, עם כפפות תחרה שמגיעות עד לאמה ונעלי מרי ג'יין עם קריסטלים. קרפנטר משנה את צבע הסרט שמצורף לשרשרת הבגד וגם מוסיפה נוצות צבעוניות בהתאם לשירים באקט זה. בחלק זה קרפנטר מתחילה את הופעתה עם השיר "Feather". במהלך השיר "Opposite", קרפנטר מבצעת את השיר מול מראה בצורת לב ששימשה גם כמצלמה. במהלך חלק זה קרפנטר כללה קטע הומוריסטי בו היא "עוצרת" אורחים על כך שהם "לוהטים מדי", תוך חלוקת אזיקים ורודים לחלק מהאורחים. בין העצורים היו גם כמה סלבריטאים, בהם מילי בובי בראון, מרסלו הרננדז (בתפקיד דומינגו מ-SNL), וג'ק אנטונוף ומרגרט קוואלי.
חלק שלישי: Don't Touch That Dial!: בחלק זה קרפנטר לובשת סט של חולצה וחצאית מותאמים אישית בעיצוב Ludovic de Saint Sernin, עם קריסטלים של סברובסקי. התלבושת מגיעה בגוונים של ורוד, שחור, כחול ואדום, כשקווי העיצוב הלבנים נשארים עקביים. היא לובשת מגפיים מוגבהות עם קריסטלים וחתכים בצורת לב מהמותג Naked Wolfe, המשלימות את המראה הנוצץ. בחלק זה קרפנטר מתחילה את הופעתה עם השיר "Dumb & Poetic".
הכוריאוגרפית של המופע היא ז'סמין באדי שעבדה בעבר עם זמרות כמו טייט מקריי, ריהאנה וביונסה.
רשימת שירים

קרפנטר מבצעת 21 שירים במופע, שנמשך כשעה וחצי. בסיבוב זה, קרפנטר בחרה שלא לכלול שירים מארבעת האלבומים הראשונים שלה, כמו "Eyes Wide Open" ו-"Evolution", משום שהיא חשה שהשתנתה מאז ושהיא נפרדה מהחומרים המוקדמים שלה. רשימת השירים הקבועה בהופעה היא:
"Taste"
"Good Graces"
"Slim Pickins"
"Tornado Warnings"
"Lie to Girls"
"Decode"
"Bed Chem"
"Feather"
"Fast Times"
"Read Your Mind"
"Sharpest Tool"
"Opposite"
"Because I Liked a Boy"
"Coincidence"
שיר הפתעה בפורמט "בקבוק מסתובב"
"Nonsense"
"Dumb & Poetic"
"Juno"
"Please Please Please"
"Don't Smile"
"Espresso"
רשימת שירים > שירים חדשים או גרסאות מיוחדות

בערב מיוחד לכבוד ליל כל הקדושים (30 באוקטובר), היא ביצעה את "Hopelessly Devoted to You" מאת אוליביה ניוטון-ג'ון בזמן שהייתה מחופשת לסנדי מהסרט "גריז".
במהלך ההופעה בלוס אנג'לס ב-15 בנובמבר 2024, הצטרפה אל קרפנטר הזמרת כריסטינה אגילרה להופעת אורח מפתיעה. השתיים ביצעו יחד שני להיטים קלאסיים של אגילרה: "Ain't No Other Man" ו-"What a Girl Wants". אגילרה הופיעה על הבמה לאחר שקרפנטר שיחקה "סובב את הבקבוק" עם רקדניה והכריזה על אגילרה כ"זוכה".
קבלת הקהל וביקורות

בביקורת שפורסמה בעיתון ה"שיקגו טריביון", המבקר ציין שההופעה של קרפנטר משקפת אמנית שנמצאת בתהליך מציאת זהותה האמנותית ומדגיש את השאלה אם תוכל להתגבר על "כאבי הגדילה" ולהתייצב כאמנית מובילה ומובחנת.
הצלחה מסחרית

כל 33 ההופעות שלה בארצות הברית נמכרו מראש, כולל הופעות באצטדיונים מרכזיים כמו מדיסון סקוור גארדן בניו יורק וקריפטו. קום ארנה בלוס אנג'לס.
סיקור בתקשורת

בחודש הראשון של סיבוב ההופעות, קרפנטר רשמה 35,814 מצביעים חדשים לקראת הבחירות לנשיאות ארצות הברית 2024 במסגרת שיתוף פעולה עם HeadCount, ארגון הפועל לעידוד רישום מצביעים צעירים. שיתוף הפעולה עם קרפנטר כלל פעילויות קידום באולמות ההופעות, תצוגות ווידאו והגרלות. קרפנטר הצליחה לעודד 263,087 אנשים נוספים לבדוק את סטטוס הרישום שלהם ולהתעדכן במיקומי הקלפיות. בנוסף, נערכה תחרות שבה זכו מעריצים בכרטיסים להופעות על ידי בדיקת סטטוס הרישום שלהם. הזוכים טסו להופעה בסן פרנסיסקו ב-9 בנובמבר, כולל כל ההוצאות. הארגון הכריז כי קרפנטר רשמה את כמות המצביעים הגבוהה ביותר מבין האמנים שעובדים עם הארגון ב-2024. במופע שהתקיים בסיאטל, יום לאחר הבחירות לנשיאות בהן סגן הנשיאה קמלה האריס הפסידה לנשיא לשעבר דונלד טראמפ, קרפנטר ניסתה להרגיע את הקהל ואמרה: "אני מקווה שנוכל להיות רגע של שלווה עבורכם, רגע של ביטחון."
ביאורים

↑ כל ערב קרפנטר מבצעת גרסת כיסוי מפתיעה מתוך ארבעה אפשרויות:
אבבא – "Mamma Mia"
שאניה טוויין – "That Don't Impress Me Much" ודולי פרטון – "9 to 5"
Sixpence None The Richer ‏– "Kiss Me"
סברינה קרפנטר – "Busy Woman" ומדונה – "Material Girl"
הערות שוליים

1 2 3 4  Thania Garcia, Sabrina Carpenter Unveils International Dates for Her ‘Short n’ Sweet’ Tour, Variety, ‏2024-07-18 (באנגלית אמריקאית)
1 2  Georgia Lockstone, Sabrina Carpenter has added extra dates to her tour – and tickets are on sale now, Glamour UK, ‏2024-07-23 (באנגלית בריטית)
1 2 3 4 5 6  Bob Gendron, Review: Sabrina Carpenter’s ‘Short n’ Sweet’ tour at United Center showed an artist still finding her way, Chicago Tribune, ‏2024-10-14 (באנגלית אמריקאית)
↑  Sabrina Carpenter brought big horny energy to Vancouver in her Short n’ Sweet tour, The Georgia Straight, ‏2024-11-05 (באנגלית)
↑  Sandy Aziz, Breaking Down Sabrina Carpenter's 'Short n' Sweet' Tour Outfits, Teen Vogue, ‏2024-10-09 (באנגלית אמריקאית)
↑  Rania Aniftos, Here Are All the Celebrities Who Have Been ‘Arrested’ on Sabrina Carpenter’s Short n’ Sweet Tour, Billboard, ‏2024-11-20 (באנגלית אמריקאית)
↑  cleartalentgroup, Sabrina Carpenter‘s Short ‘n’ Sweet Tour opened last night and it is anything but short, but sure is sweet! Be sure to catch her in your city this fall! 💋..., אינסטגרם, ‏25 בספטמבר 2024
1 2  Sabrina Carpenter Short n' Sweet Tour setlist: Every song and surprise cover revealed, Capital (באנגלית)
↑  Mitchell Peters, Sabrina Carpenter Joined by Christina Aguilera for Surprise Performance of ‘What a Girl Wants’ & More at L.A. Concert, Billboard, ‏2024-11-16 (באנגלית אמריקאית)
↑  Thania Garcia, Sabrina Carpenter Registered 35,814 Voters on Tour, Engaged More Voters Through HeadCount Than Any Artist in 2024, Variety, ‏2024-11-05 (באנגלית אמריקאית)
↑  Gil Kaufman, Sabrina Carpenter Tells Seattle Fans ‘Sorry About Our Country’ At First Show Following Presidential Election, Billboard, ‏2024-11-07 (באנגלית אמריקאית)
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Fruitcake |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" • "Espresso" ‏•‏‏ "Please Please Please" ‏•‏‏ "Taste" ‏•‏‏ "Bed Chem" |  |
| השתתפות בסינגלים | "First Love" • "Tricky" • "Wow" |  |
| שירים נוספים | "Juno" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour ‏•‏‏ Short n' Sweet Tour |  |
| --- | --- |
בקרת זהויות :  MusicBrainz: 23e32ee9-7bb7-4489-a4f1-e822ab8168de
סוראג' שארמה

| --- | --- |

סוראג' שארמה בפרמיירה לסרט "חיי פיי" בניו דלהי, 2012
 לידה:  21 במרץ 1993 (בן 31) ניו דלהי, הודו 
 מדינה:  הודו 
 תקופת הפעילות:  מ-2010
 מקום לימודים:  סנט סטפאן קולג'  Sardar Patel Vidyalaya 
 פרופיל ב-IMDb
 
סוראג' שארמה (באנגלית: Suraj Sharma; נולד ב-21 במרץ 1993) הוא שחקן קולנוע וטלוויזיה הודי. התפרסם בעיקר בתפקידו כפיי פאטל בסרט ההרפתקאות של אנג לי "חיי פיי".
ביוגרפיה

שארמה נולד בניו דלהי, הודו למשפחה משכילה. שארמה הגיע למעמד של שחקן קולנוע לגמרי במקרה, לאחר שליווה את אחיו הצעיר לאודישן לעיבוד קולנועי הוליוודי שנערך לספר "חיי פיי".
המלהקים ובמאי הפרויקט אנג לי הבחינו בנער הצעיר ופנו אליו כדי שיציג את עצמו, לאחר דין ודברים הסכים שארמה בן ה-17 לערוך אודישן לתפקיד פיי פאטל הצעיר.
בראיונות שנתן שארמה הצהיר שהוא חילוני.
קריירה

שארמה זכה בתפקיד הראשי מתוך כ-3,000 מועמדים נוספים. על הופעתו בסרט הועמד שארמה לפרס באפט"א בקטגוריית הכוכב החדש הטוב ביותר.
בשנת 2014 השתתף שארמה בעונה הרביעית של סדרת הדרמה "הומלנד" בתפקיד הסטודנט לרפואה הפקיסטני אייאן איברהים אותו מגייסת קארי מאתיסון (קלייר דיינס). וכן שיחק בסרט "יד בשווי מיליון דולר" בתפקידו של רינקו סינג. בשנת 2015 השתתף בסרט הקומדיה ההודי "אומריקה"(אנ'). בשנת 2018 החל לגלם את דמותו של ראקש סינג בסדרה הקומית "אלוהים שלח לי בקשת חברות"(אנ'), ברשת CBS.
בשנת 2019 שיחק בסרט "מז"ל טוב 2", ובסרט "קילרמן"(אנ') לצד ליאם המסוורת'.
בשנת 2020 שיחק בסדרת הטלוויזיה "אמריקה הקטנה" של שירות הסטרימינג אפל TV פלוס.
בשנת 2022 שיחק בסרט "בקרוב אצלכם" של שירות הסטרימינג נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | חיי פיי | פיי פטאל |  |
| 2014 | יד בשווי מיליון דולר | רינקו סינג |  |
| 2015 | אומריקה (אנ') | ראמקנט המבוגר |  |
| 2016 | Burn Your Maps | איסמעיל |  |
| 2017 | Phillauri | קאנאן גיל |  |
| 2017 | The Hungry | אנקור ג'ושי |  |
| 2019 | מז"ל טוב 2 | סמר גוש |  |
| 2019 | קילרמן (אנ') | פדאקס |  |
| 2019 | The Illegal | חאסן |  |
| 2022 | בקרוב אצלכם | ראבי |  |
| TBA | This Tempting Madness |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015-2014 | הומלנד | עייאן איברהים | 7 פרקים |
| 2020-2018 | אלוהים שלח לי בקשת חברות (אנ') | ראקש סינג | תפקיד ראשי (2 עונות); 42 פרקים |
| 2020 | אמריקה הקטנה (אנ') | קאביר | פרק: "The Manager" |
| 2022 | Pantheon | שוטר | דיבוב; פרק: "The Gods Will Not Be Slain" |
| 2022-הווה | איך פגשתי את אבא | סיד | תפקיד ראשי; 10 פרקים |
The Night Comes Down

| --- | --- |
 שיר בביצוע קווין
 מתוך האלבום Queen
 יצא לאור:  13 ביולי 1973
 תאריך הקלטה:  דצמבר 1971
 מקום הקלטה:  דה ליין לי, לונדון
 סוגה:  רוק
 שפה:  אנגלית
 אורך:  4:23
 חברת תקליטים:  EMI, אלקטרה
 כתיבה:  בריאן מיי
 לחן:  בריאן מיי
 הפקה:  לואיס אוסטין
 
מחבר השיר, בריאן מיי בשנת 1979.
"The Night Comes Down" (מאנגלית: "הלילה יורד") הוא שיר שנכתב על ידי גיטריסט הרוק הבריטי בריאן מיי, וזה בוצע לראשונה על ידי להקתו קווין. השיר מהווה לרצועה השישית באלבום האולפן של הלהקה משנת 1973, Queen.
רקע

השיר הוקלט במסגרת מפגשים של הלהקה שהתקיימו באולפן ההקלטות דה ליין לי בשנת 1971. הלהקה נשכרה על ידי האולפן במטרה שתתנסה בציוד החדש שרכש הצוות, ואת התשלום קיבלה בצורת הקלטת דמואים. בשנת 1973, החלה קווין להקליט את אלבום הבכורה שלה. כאשר ניסה המתופף רוג'ר טיילור להקליט עבור "The Night Comes Down", השתמש בתופים שנרכשו על ידי טריידנט, אולפן ההקלטות החדש אליו עברה הלהקה. טיילור לא אהב את צליל התופים, וזה ביקש מהלהקה להכניס לאלבום את גרסת הדמו שהקליטה שנתיים לפני כן בדה ליין לי, ולוותר על הקלטת גרסה חדשה.
תוכן

הבית הראשון בשיר מתייחס ל-"Lucy in the Sky with Diamonds", שיר מאת הביטלס. ברגע שמוזכר, משתנים המקצב והאווירה המופיעה בשיר.
When I was young, it came to me
And I could see the sun breakin
Lucy was high and so was I
Dazzling
Holding the world inside
הבית השני בשיר מתייחס להפכים וניגודים, כגון שחור ולבן. בעתיד, ניגודים אלו יבוטאו בשיריה, תלבושותיה והופעותיה של הלהקה. דוגמה בולטת לכך היא עטיפת האלבום Queen II, אשר כללה "צד לבן" (צד א') שהכיל שירים בעלי ליריקה ומלודיה פשוטות, ו"צד שחור" (צד ב') שהכיל שירים בעלי ליריקה ומלודיה מורכבות יותר.
Once I could laugh with everyone
Once I could see the good in me
The black and the white distinctively
Colouring
Holding the world inside
משתתפים

פרדי מרקיורי – זמרה, קולות רקע
בריאן מיי – גיטרה, קולות רקע
רוג'ר טיילור – תופים, קולות רקע
ג'ון דיקון – בס
מהדורת 2024

ב-11 בספטמבר 2024 הודיע מיי כי הלהקה תוציא לאור את Queen I Collector's Edition – גרסה מחודשת ומורחבת של אלבום הבכורה שלה משנת 1973. אל ההודעה צורפו סינגל ווידאו-קליפ של גרסה מחודשת של השיר "The Night Comes Down" שהוקלטה מחדש.
מהדורת 2024 > רשימת השמעה

כל השירים נכתבו והולחנו על ידי בריאן מיי.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | The Night Comes Down (גרסת 2024)   | 4:21 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | The Night Comes Down (גרסת 2024; גרסה אינסטרומנטלית)   | 4:21 |  |  |  |  |  |  |  |
The Truth About Love Tour: Live from Melbourne

The Truth About Love Tour: Live from Melbourne הוא אלבום ההופעה הרביעי של הזמרת פינק, שיצא לאור ב-15 בנובמבר 2013, בפורמט DVD ופורמט בלו-ריי על ידי תקליטי RCA.
אלבום הווידאו מכיל הופעות של פינק אשר צולמו במהלך סיבוב ההופעות "The Truth About Love Tour", שהתקיים במלבורן, אוסטרליה.
רקע

טריילר של ה-DVD יצא לאור בערוץ היוטיוב הרשמי של פינק חודש לפניי יציאת האלבום.
הצלחה מסחרית

אלבום הווידאו היה לדי וי די הנמכר ביותר באותה השנה בה יצא באוסטרליה, כאשר הגיע למעמד של 16 פלטינות עם מכירות של למעלה מ-240 אלף עותקים במדינה.
היסטורית יציאות לאור

| מדינה | תאריך יציאה | פורמט | מקור |
| --- | --- | --- | --- |
| אוסטרליה | 15 בנובמבר 2013 | בלו-ריי • די וי די |  |
| גרמניה | 22 בנובמבר 2013 | בלו-ריי • די וי די |  |
| צרפת | 25 בנובמבר 2013 | בלו-ריי • די וי די |  |
| איטליה | 25 בנובמבר 2013 | בלו-ריי • די וי די |  |
| בריטניה | 25 בנובמבר 2013 | בלו-ריי • די וי די |  |
| ארצות הברית | 21 בינואר 2014 | בלו-ריי • די וי די |  |
Train of Consequences

"Train of Consequences" הוא שיר של להקת ההבי מטאל האמריקאית מגאדת'. השיר יצא לאור כסינגל הראשון מתוך אלבום האולפן השישי של הלהקה, Youthanasia, בנובמבר 1994. השיר נכלל מאוחר יותר באלבומי האוסף של מגאדת' Capitol Punishment: The Megadeth Years, Greatest Hits: Back to the Start, Warchest ו-Anthology: Set the World Afire.
שחרור וקבלה

הסינגל המסחרי יצא רק בבריטניה, אוסטרליה, הולנד ויפן, אולם השיר יצא כסינגל שיווקי להשמעות מורחבות ולרדיו בארצות הברית. בביקורת על האלבום, Allmusic אמר כי "למרבה הצער, הם זנחו כמה מהאלמנטים הניסיוניים והמתקדמים יותר במוזיקה שלהם, אבל אלה כמעט ולא מתפספסים בריפים של ג'קהאמר של שירים כמו "Train of Consequences". על פי אתר WeLoveMetal.com, השיר הוא שיר בהשראת הימורים המספר על ההשפעות השליליות של ההימורים על האדם והחברה. בביקורת על האלבום על ידי בילבורד, עם השיר "Train of Consequences", מגאדת' סיפקה "סימן מסחרי אגרסיבי של רייג' 'נ' רול לאפקט חזק".
קליפ

הקליפ לשיר "Train of Consequences" היה הקליפ ה-26 המושמע ביותר ב-MTV על פי גיליון מ-24 בדצמבר 1994 של מגזין בילבורד.
הערות שוליים

↑  Megadeth – Train of Consequences, discogs.com
↑  Youthanasia - Megadeth | Album | AllMusic (באנגלית), נבדק ב-2024-05-27
↑  4 Mega Hit Heavy Metal Songs Inspired by Gambling, welovemetal.com
↑  Nielsen Business Media Inc, Billboard, Nielsen Business Media, Inc., 1994-11-26. (באנגלית)
↑  Nielsen Business Media Inc, Billboard, Nielsen Business Media, Inc., 1994-12-24. (באנגלית)
| מגאדת' |
| --- | --- | --- |
דייב מאסטיין • דירק פרבורן • ג'יימס לומנזו • טימו מנטוסארי
חברי עבר: גלן דרובר • אל פיטרלי • מרטי פרידמן • ג'ף יאנג • מייק אלברט • כריס פולנד • קארי קינג • גרג הנדווידט • כריס ברודריק (גיטריסטים)   ג'יימס מקדונו • דייוויד אלפסון (בסיסטים) • ג'ימי דגראסו • ניק מנזה • צ'אק בהלר • גר סמואלסון • לי רוש • דיז'ון קרות'רס • שון דרובר (מתופפים)
| אלבומי אולפן | Killing Is My Business... And Business Is Good! • Peace Sells... But Who's Buying? • So Far, So Good... So What! • Rust in Peace • Countdown to Extinction • Youthanasia • Cryptic Writings • Risk • The World Needs a Hero • The System Has Failed • United Abominations • Endgame • TH1RT3EN • Super Collider • Dystopia |  |
| אלבומי EP | Hidden Treasures • Cryptic Sounds |  |
| אלבומי הופעה | Live Trax • Live Trax II • Rude Awakening • Unplugged In Boston • That One Night: Live in Buenos Aires |  |
| אוספים | Capitol Punishment: The Megadeth Years • Still Alive... and Well? • Back to the Start • Warchest • Anthology: Set the World Afire |  |
| קלטות וידאו ומארזי DVD | Rusted Pieces • Exposure of a Dream • Evolver: The Making of Youthanasia • Rude Awakening • Video Hits • Arsenal of Megadeth • That One Night: Live in Buenos Aires • Blood in the Water: Live in San Diego • Rust in Peace Live • The Big 4 Live from Sofia, Bulgaria (יחד עם מטאליקה, סלייר ואנתרקס) |  |
| --- | --- |
בקרת זהויות :  MusicBrainz release group: be596609-4cec-39cd-82e6-f981088b2a18
יעקב יקיר

| --- | --- |

 לידה:  1908 Pîrlița, מולדובה 
 פטירה:  1980 (בגיל 72 בערך) נתניה, ישראל 
 מדינה:  ישראל 
 
יעקב (יאנקל) יקיר (בכתיב יידי: יאַקיר; ברוסית: Яков Иосифович Якир;‏ 1908, בלץ – 25 בינואר 1980, נתניה) היה סופר, עורך, מסאי ועיתונאי יידי, חתן פרס פיכמן.
ביוגרפיה

נולד בעיר בלץ (אז בבסרביה שבאימפריה הרוסית, כיום במולדובה) לאיטה וליוסף, עובד טחנת קמח. בילדותו הרבתה אימו לספר לו סיפורים בשפה צבעונית ועשירה, ממנה שאב בין השאר יקיר את ההשראה לכתיבתו.
יקיר סיים את חוק לימודיו בגימנסיה העברית "מגן דוד" בקישינב, שם למד תקופה מסוימת עם המשורר נתן אלתרמן. בשנות השלושים, בבוקרשט, ייסד ירחון ספרותי בשם "אנזאג" (בשורה), בשיתוף עם חבריו הסופרים, ובאותה תקופה החל גם לפרסם סיפורים ורשימות ביקורת בעיתונות היידית.
בשנת 1940, לאחר סיפוח בסרביה לברית המועצות, המשיך יקיר לכתוב בקישינב ועמד בקשר עם עמיתיו הספרותיים, בהם מוטל סקציאר (מאָטל סאקציער) ושרייבמן. בגיל 28 נישא למאניה, וכעבור שנתיים נולדה בתו בלימאלע (סבטלנה), שהפכה ברבות השנים לסופרת ילדים בזכות עצמה. בזמן המלחמה שהה באוזבקיסטן, שם עבד כמנהל בית ספר ושם נולד בנו שלום. במשך הזמן הזה שמר על קשר התכתבות עם סופרי יידיש במוסקבה. בתום המלחמה שבה משפחת יקיר לקישינב. יקיר עבד במערכות עיתונים, כתב פרוזה והרצה בנושאי ספרות. שליטתו הרב-לשונית, ידיעותיו הרבות והיותו מרצה כריזמטי הקנו לו שם והפכו אותו לנואם מבוקש.
ב-1949, יחד עם עסקנים יהודים רבים, סופרי יידיש, משוררים ואנשי תיאטרון, נעצר יקיר. הוא הואשם בחתירה נגד השלטון ובקשר עם סופרי יידיש כאיציק פפר ופרץ מרקיש. הוא הוגלה לסיביר לעשר שנים, שם שהה במחנה קולימה. ב-1955, עם מותו של סטלין, שב לקישינב (על הרהביליטציה נודע לו מפי הסופר איליה ארנבורג). בין השנים 1971-1955 המשיך יקיר לכתוב ולהופיע בקישיניב ולפרסם את סיפוריו בכתבי העת הספרותיים, בהם "נייע פרעסי" (פריז), "סאָוועטיש היימלאַנד" (מוסקבה) ו"פולקס שטימע" (ורשה).
בשנת 1971, בהיותה בת 35, נפטרה בתו של יקיר, בלימאלע. כעבור שנה, ב-1972, עלה יקיר לישראל עם אשתו ובנו והשתקע בנתניה, שם עבד כרכז תרבות בקרב העולים מטעם מחלקת החינוך והתרבות של העירייה. הוא פרסם סיפורים ומאמרים ב"מאזנים" וב"מעריב" וכן ב"די גאלדענע קייט", בירושלימער אלמאנאך ובעיתונות היידית ברחבי העולם. במשך שנות פעילותו כסופר בארץ הוזמן יקיר להרצות ברחבי העולם, וביקר באנגליה, בארגנטינה ובדרום אפריקה.
יקיר נפטר בנתניה בשנת 1980. לפני מותו זכה בפרס פיכמן לספרות יידית.
הוא קרוב משפחתו של יונה עמנואלוביץ' יקיר (גנרל יקיר) וסבה של הסופרת עינת יקיר.
ארכיונו האישי שמור בספרייה הלאומית.
על כתיבתו

על ספרו המתורגם לעברית, "ירח נוהג בכוכבים", כתב העורך, הסופר והמתרגם שלמה אבן-שושן: "סיפוריו של יעקב יקיר הם אוצר בלום של פולקלור יהודי תוסס וגילום אמנותי מובהק של ההוויה היהודית הבסרבית על שלל טיפוסיה, על אווירתה הייחודית".

כמי שנולד בכפר שמר יקיר בכתיבתו על שפה עממית ועסיסית ועל להט ספרותי הניכר בעלילות החושניות שבדה ובגיבורים הצבעוניים ומלאי תשוקת החיים שיצר. יקיר שילב בכתיבתו בין העממיות הפולקלוריסטית שינק בביתו לבין ידיעותיו הספרותיות הרבות וחריפותו המחשבתית והביקורתית.